กฎสำนักนายกรัฐมนตรีกฎสำนักนายกรัฐมนตรีว่าด้วยการกำหนดเครื่องแบบพิเศษสำหรับข้าราชการกรมการจัดหางานพ.ศ. ๒๕๔๕[๑] อาศัยอำนาจตามความในมาตรา๖ และมาตรา ๗ แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘นายกรัฐมนตรีออกกฎสำนักนายกรัฐมนตรีไว้ ดังต่อไปนี้ข้อ๑ ลักษณะ ชนิดและประเภทของเครื่องแบบพิเศษข้าราชการกรมการจัดหางานกับการแต่งเครื่องแบบให้เป็นไปตามที่กำหนดในกฎสำนักนายกรัฐมนตรีนี้ภาค ๑เครื่องแบบพิเศษข้าราชการกรมการจัดหางานชาย หมวด ๑ชนิดของเครื่องแบบ ข้อ๒เครื่องแบบพิเศษข้าราชการกรมการจัดหางานชาย มี ๔ ชนิด คือ(๑) เครื่องแบบตรวจปฏิบัติการคุ้มครองประกอบด้วย(ก) หมวกทรงหม้อตาลสีกากี(ข) เสื้อคอพับสีกากี แขนสั้นหรือแขนยาว(ค) กางเกงขายาวสีกากี(ง) เข็มขัดด้ายถักสีดำ(จ) รองเท้าหุ้มส้นหนังสีดำ(๒) เครื่องแบบป้องกันและปราบปราม ประกอบด้วย(ก) หมวกทรงหม้อตาลสีดำแกมน้ำเงิน(ข) เสื้อคอพับสีดำแกมน้ำเงินแขนสั้นหรือแขนยาว(ค) กางเกงขายาวสีดำแกมน้ำเงิน(ง) เข็มขัดด้ายถักสีดำแกมน้ำเงิน(จ) รองเท้าหุ้มส้นหนังสีดำ(๓) เครื่องแบบปฏิบัติงานตรวจสอบควบคุมประกอบด้วย(ก) หมวกทรงหม้อตาลหรือหมวกแก๊ปทรงอ่อนมีกะบังสีดำแกมน้ำเงิน(ข) เสื้อคอพับสีขาว แขนสั้นหรือแขนยาว(ค) กางเกงขายาวสีดำแกมน้ำเงิน(ง) เข็มขัดด้ายถักสีดำแกมน้ำเงิน(จ) รองเท้าหุ้มส้นหนังสีดำ(๔) เครื่องแบบปฏิบัติงานประจำด่านตรวจคนหางานประกอบด้วย(ก) หมวกทรงหม้อตาลสีดำแกมน้ำเงิน(ข) เสื้อคอพับชั้นในแขนยาวสีขาว(ค) เสื้อชั้นนอกคอแบะแขนยาวสีดำแกมน้ำเงินแขนเสื้อมีเครื่องหมายแสดงระดับ(ง) ผ้าผูกคอสีดำ ปักตรากรมการจัดหางาน(จ) กางเกงขายาวสีดำแกมน้ำเงิน(ฉ) เข็มขัดด้ายถักสีดำแกมน้ำเงิน(ช) รองเท้าหุ้มส้นหนังสีดำหมวด ๒ส่วนของเครื่องแบบ ข้อ๓ หมวก มี ๓ แบบ คือ(๑) หมวกทรงหม้อตาลสีกากี มีเครื่องประกอบดังนี้(ก) กะบัง ทำด้วยหนังหรือวัตถุเทียมหนังสีดำสำหรับข้าราชการระดับ ๗ และระดับ ๘ ที่ขอบโค้งของกะบังทั้งด้านซ้ายและด้านขวาปักด้วยดิ้นทองหรือวัตถุเทียมดิ้นทอง เป็นรูปช่อชัยพฤกษ์ ด้านละ ๑ ช่อโดยปักหรือทำมาบรรจบกันที่ตรงกลางของกะบัง สำหรับข้าราชการระดับ ๙ และระดับ ๑๐ที่ขอบโค้งของกะบังทั้งด้านซ้ายและด้านขวา ปักด้วยดิ้นทองหรือวัตถุเทียมดิ้นทองเป็นรูปช่อชัยพฤกษ์ด้านละ ๒ ช่อ โดยปักหรือทำมาบรรจบกันที่ตรงกลางของกะบัง(ข) สายรัดคาง กว้าง ๑.๕ เซนติเมตรทำด้วยหนังหรือวัตถุเทียมหนังสีดำปลายสายรัดคางมีดุมโลหะสีทองตราครุฑพ่าห์ ข้างละ๑ ดุม(ค) ผ้าพันหมวกสีกากี กว้าง ๔ เซนติเมตร(ง) ตราหน้าหมวก ทำด้วยโลหะสีทอง ขนาดกว้าง๔.๕ เซนติเมตร สูง ๖.๕ เซนติเมตร เป็นตรารูปสัญลักษณ์กรมการจัดหางาน มีขนาดเส้นผ่าศูนย์กลาง๒.๕ เซนติเมตร อยู่ในใบบัวกระหนก ขนาดกว้างที่สุด ๔.๕ เซนติเมตรเบื้องบนเป็นอุณาโลมเปล่งรัศมี ขนาดสูง ๒.๕ เซนติเมตร(๒) หมวกทรงหม้อตาลสีดำแกมน้ำเงินมีลักษณะเช่นเดียวกับหมวกทรงหม้อตาลสีกากีตาม (๑)(๓) หมวกแก๊ปทรงอ่อนสีดำแกมน้ำเงิน ทำด้วยผ้าเสิร์จตอนหน้ามีกะบังสีเดียวกับหมวกทำด้วยผ้าเสิร์จบุรองในเสริมให้แข็งมนรอบจากแนวขอบหมวก ส่วนกว้างที่สุดวัดจากกึ่งกลางหน้าหมวก ๘เซนติเมตร เย็บติดด้วยด้ายสีเดียวกัน เป็นวงตามแนวโค้ง ๓ วง ห่างกันพองามและมีลักษณะเช่นเดียวกับ (๑) (ก) ตราหน้าหมวก ขนาดกว้าง ๓.๘ เซนติเมตร สูง ๕เซนติเมตรปักด้วยไหมสีเหลืองอ่อนเหลือบเงาเข้มอยู่ตรงกึ่งกลางหมวกเป็นตรารูปสัญลักษณ์กรมการจัดหางานเส้นผ่าศูนย์กลาง ๒ เซนติเมตร อยู่ในใบบัวกระหนก ขนาดกว้างที่สุด ๓.๕ เซนติเมตรเบื้องบนเป็นอุณาโลมเปล่งรัศมีขนาดสูง ๒ เซนติเมตรการสวมหมวกให้สวมในโอกาสอันควรข้อ๔ เสื้อ มี ๔ แบบ คือ(๑) เสื้อคอพับสีกากี แขนยาวรัดข้อมือมีดุมที่ข้อมือข้างละ ๑ ดุม หรือแขนสั้นเหนือศอกเล็กน้อยที่อกเสื้อทั้งสองข้างมีกระเป๋าปะ ข้างละ ๑ กระเป๋ากระเป๋ามีแถบอยู่ตรงกลางตามแนวดิ่งกว้าง ๓.๕ เซนติเมตร มุมกระเป๋าเป็นรูปตัดพองามมีใบปกกระเป๋าเป็นรูปมนชายกลางแหลมหรือตัดมุมที่ปากกระเป๋าทั้งสองข้าง มีดุมข้างละ๑ ดุม สำหรับขัดใบปกกระเป๋า ตัวเสื้อผ่าอกตลอดมีสาบกว้าง ๓.๕ เซนติเมตรติดดุมตามแนวอกเสื้อ ๕ ดุม ระยะห่างเท่าๆ กันพอสมควรดุมทั้งหมดเป็นรูปกลมแบนทำด้วยวัตถุสีเดียวกับเสื้อติดเครื่องหมายสัญลักษณ์กระทรวงแรงงานและสวัสดิการสังคมทำด้วยโลหะสีทองที่ปกคอเสื้อด้านหน้าทั้งสองข้าง ที่ไหล่เสื้อทั้งสองข้างประดับอินทรธนูแข็งและเครื่องหมายแสดงระดับ ยาวตามความยาวของบ่า เมื่อสวมเสื้อนี้ให้ขัดดุมทุกดุมยกเว้นดุมบนสุดที่อกเสื้อติดกับคอ และให้สอดชายเสื้อไว้ในกางเกง(๒) เสื้อคอพับสีดำแกมน้ำเงินแขนสั้นหรือแขนยาว มีลักษณะเช่นเดียวกับเสื้อคอพับสีกากีตาม (๑)(๓) เสื้อคอพับสีขาว แขนสั้นหรือแขนยาวมีลักษณะเช่นเดียวกับเสื้อคอพับสีกากีตาม (๑)(๔) เสื้อชั้นนอกคอแบะปล่อยเอวสีดำแกมน้ำเงินแขนยาวทรงกระบอก คอแบะออก ตัวเสื้อผ่าอกตลอด มีรังดุมไว้ติดดุมล่างสุด ๑ รังดุมเมื่อขัดรังดุมแล้วจะมีดุมเรียงตามความยาวขึ้นไปข้างละ ๓ ดุม ระยะห่างเท่าๆกันพอสมควร ดุมทำด้วยโลหะสีทองตราครุฑพ่าห์ขนาดใหญ่ที่อกเสื้อด้านซ้ายมีกระเป๋าเจาะ ๑ กระเป๋า และกระเป๋าเสื้อด้านล่างมีกระเป๋าเจาะ๒ กระเป๋า มีฝาปิด ปลายทั้งสองข้างมนปลายแขนเสื้อทั้งสองข้างมีดุมทำด้วยโลหะสีทองตราครุฑพ่าห์ขนาดเล็กเรียงตามความยาวข้างละ ๓ ดุม ระยะห่างเท่าๆ กันพองามเหนือปลายแขนเสื้อทั้งสองขึ้นมาข้างละ ๗ เซนติเมตรเย็บติดแถบไหมทองครึ่งวงกลมรอบแขนด้านนอก โดยแสดงระดับตำแหน่ง ดังนี้(ก) ระดับ ๗ ถึง ระดับ ๑๐ มีแถบไหมทองขนาดใหญ่๔ แถบ กว้างแถบละ ๑.๒ เซนติเมตร โดยมี ๓ แถบเรียงติดกัน ถัดขึ้นมาเว้นระยะห่าง ๐.๕เซนติเมตร มีแถบไหมทอง ๑ แถบ ระหว่างแถบไหมทองมีแถบผ้าสีม่วงแทรกอยู่ กว้างแถบละ๐.๕ เซนติเมตร เหนือขึ้นมามีตรารูปสัญลักษณ์กรมการจัดหางานปักด้วยดิ้นทองหรือวัตถุเทียมดิ้นทองขนาดเส้นผ่าศูนย์กลาง ๓ เซนติเมตร(ข) ระดับ ๖ มีแถบไหมทองขนาดใหญ่ ๔ แถบระหว่างแถบไหมทองมีแถบผ้าสีม่วงแทรกอยู่ กว้างแถบละ ๐.๕ เซนติเมตร จำนวน ๓ แถบเหนือขึ้นมามีตรารูปสัญลักษณ์กรมการจัดหางานปักด้วยดิ้นทองหรือวัตถุเทียมดิ้นทองขนาดเส้นผ่าศูนย์กลาง ๓ เซนติเมตร(ค) ระดับ ๕ มีแถบไหมทองขนาดใหญ่ ๓ แถบระหว่างแถบไหมทองมีแถบผ้าสีม่วงแทรกอยู่ กว้างแถบละ ๐.๕ เซนติเมตร จำนวน ๒ แถบเหนือขึ้นมามีตรารูปสัญลักษณ์กรมการจัดหางานปักด้วยดิ้นทองหรือวัตถุเทียมดิ้นทองขนาดเส้นผ่าศูนย์กลาง ๓ เซนติเมตร(ง) ระดับ ๔ มีแถบไหมทองขนาดใหญ่ ๒ แถบและแถบขนาดเล็ก ๑ แถบอยู่ระหว่างกลาง กว้าง ๐.๖ เซนติเมตรระหว่างแถบไหมทองมีแถบผ้าสีม่วงแทรกอยู่ กว้างแถบละ ๐.๕ เซนติเมตร จำนวน ๒ แถบและเหนือขึ้นมามีตรารูปสัญลักษณ์กรมการจัดหางานปักด้วยดิ้นทองหรือวัตถุเทียมดิ้นทองขนาดเส้นผ่าศูนย์กลาง ๓ เซนติเมตร(จ) ระดับ ๓ มีแถบไหมทองขนาดใหญ่ ๒ แถบระหว่างแถบไหมทองมีแถบผ้าสีม่วงแทรกอยู่ ขนาดกว้าง ๐.๕ เซนติเมตรและเหนือขึ้นมามีตรารูปสัญลักษณ์กรมการจัดหางานปักด้วยดิ้นทองหรือวัตถุเทียมดิ้นทองขนาดเส้นผ่าศูนย์กลาง ๓ เซนติเมตรสำหรับเสื้อชั้นในเป็นเสื้อคอพับแขนยาวสีขาวมีผ้าผูกคอสีดำเงื่อนกลาสีวัดห่างจากปลายสุดผ้าผูกคอที่เป็นปลายแหลม ประมาณ ๑ ฟุตปักด้วยไหมสีเหลืองอ่อนเหลือบเงาเข้มตรารูปสัญลักษณ์กรมการจัดหางานให้เห็นชัดเจนเมื่อสวมเสื้อชั้นนอกคอแบะข้อ๕ กางเกง มี ๒ แบบ คือ(๑) กางเกงขายาวสีกากี ทรงกระบอก ไม่พับปลายขาปลายขายาวปิดตาตุ่ม กว้างไม่น้อยกว่า ๒๒ เซนติเมตร และไม่เกิน ๒๖ เซนติเมตรที่ขอบเอวมีห่วงสำหรับสอดเข็มขัดทำด้วยผ้าสีเดียวกับกางเกง กว้างไม่เกิน ๑.๕เซนติเมตร จำนวน ๗ ห่วง ที่แนวตะเข็บกางเกงด้านข้างมีกระเป๋าเจาะข้างละ ๑ กระเป๋าด้านหลังมีกระเป๋าเจาะ ไม่มีปก ๒ ข้าง ข้างละ ๑ กระเป๋าและจะมีดุมขัดปากกระเป๋าด้วยหรือไม่ก็ได้(๒) กางเกงขายาวสีดำแกมน้ำเงินมีลักษณะเช่นเดียวกับกางเกงขายาวสีกากีตาม (๑)ข้อ๖ เข็มขัด มี ๒ แบบ คือ(๑) เข็มขัดด้ายถักสีดำ กว้าง ๓ เซนติเมตรหัวเข็มขัดทำด้วยโลหะสีทองรูปสี่เหลี่ยมผืนผ้าทางนอนมุมมน กว้าง ๓.๕ เซนติเมตร ยาว๕ เซนติเมตร มีเครื่องหมายสัญลักษณ์กระทรวงแรงงานและสวัสดิการสังคมขนาดเส้นผ่าศูนย์กลาง ๓ เซนติเมตร อยู่กึ่งกลางหัวเข็มขัด ไม่มีเข็มสำหรับสอดรูปลายสายเข็มขัดตัดตรงและหุ้มด้วยโลหะสีทองกว้าง ๑ เซนติเมตร(๒) เข็มขัดด้ายถักสีดำแกมน้ำเงินมีลักษณะเช่นเดียวกับเข็มขัดด้ายถักสีดำตาม (๑)ข้อ๗ รองเท้าข้าราชการชายให้ใช้รองเท้าหุ้มส้นหนังสีดำมีส้น จะมีเชือกผูกหรือไม่ก็ได้ เวลาสวมรองเท้าให้สวมถุงเท้าสีดำภาค ๒เครื่องแบบพิเศษข้าราชการกรมการจัดหางานหญิง หมวด ๑ชนิดของเครื่องแบบ ข้อ๘เครื่องแบบพิเศษข้าราชการกรมการจัดหางานหญิง มี ๔ ชนิด คือ(๑) เครื่องแบบตรวจปฏิบัติการคุ้มครอง มี ๒แบบ คือแบบที่หนึ่งเสื้อคอพับสวมในกระโปรง ประกอบด้วย(ก) หมวกพับปีกสีกากี(ข) เสื้อคอพับสีกากี แขนสั้นหรือแขนยาว(ค) กระโปรงสีกากี(ง) เข็มขัดด้ายถักสีดำ(จ) รองเท้าหุ้มส้นหนังสีดำแบบที่สองเสื้อคอแบะปล่อยเอว ประกอบด้วย(ก) หมวกพับปีกสีกากี(ข) เสื้อคอแบะปล่อยเอวสีกากีแขนสั้นหรือแขนยาว(ค) กระโปรงหรือกางเกงขายาวสีกากี(ง) เข็มขัดด้ายถักสีดำ(จ) รองเท้าหุ้มส้นหนังสีดำ(๒) เครื่องแบบป้องกันและปราบปราม มี ๒ แบบคือแบบที่หนึ่งเสื้อคอพับสวมในกระโปรง ประกอบด้วย(ก) หมวกพับปีกหรือหมวกแก๊ปทรงอ่อนมีกะบังสีดำแกมน้ำเงิน(ข) เสื้อคอพับสีดำแกมน้ำเงินแขนสั้นหรือแขนยาว(ค) กระโปรงสีดำแกมน้ำเงิน(ง) เข็มขัดด้ายถักสีดำแกมน้ำเงิน(จ) รองเท้าหุ้มส้นหนังสีดำแบบที่สองเสื้อคอแบะปล่อยเอว ประกอบด้วย(ก) หมวกพับปีกหรือหมวกแก๊ปทรงอ่อนมีกะบังสีดำแกมน้ำเงิน(ข) เสื้อคอแบะปล่อยเอวสีดำแกมน้ำเงินแขนสั้นหรือแขนยาว(ค) กระโปรงหรือกางเกงขายาวสีดำแกมน้ำเงิน(ง) เข็มขัดด้ายถักสีดำแกมน้ำเงิน(จ) รองเท้าหุ้มส้นหนังสีดำ(๓) เครื่องแบบปฏิบัติงานตรวจสอบควบคุมประกอบด้วย(ก) หมวกพับปีกหรือหมวกแก๊ปทรงอ่อนมีกะบังสีดำแกมน้ำเงิน(ข) เสื้อคอพับสีขาว แขนสั้นหรือแขนยาว(ค) กระโปรงสีดำแกมน้ำเงิน(ง) เข็มขัดด้ายถักสีดำแกมน้ำเงิน(จ) รองเท้าหุ้มส้นหนังสีดำ(๔) เครื่องแบบปฏิบัติงานประจำด่านตรวจคนหางานประกอบด้วย(ก) หมวกพับปีกสีดำแกมน้ำเงิน(ข) เสื้อคอพับชั้นในสีขาว แขนสั้นหรือแขนยาว(ค) เสื้อชั้นนอกคอแบะแขนยาว สีดำแกมน้ำเงินแขนเสื้อมีเครื่องหมายแสดงระดับ(ง) ผ้าผูกคอสีดำ ปักตรากรมการจัดหางาน(จ) กระโปรงสีดำแกมน้ำเงิน(ฉ) เข็มขัดด้ายถักสีดำแกมน้ำเงิน(ช) รองเท้าหุ้มส้นหนังสีดำหมวด ๒ส่วนของเครื่องแบบ ข้อ๙ หมวก มี ๓ แบบ คือ(๑) หมวกพับปีกสีกากีตัวหมวกทำด้วยผ้าเสิร์จสีกากี พับปีกด้านข้างทั้งสองด้านตราหน้าหมวกมีลักษณะเช่นเดียวกับตราหน้าหมวกทรงหม้อตาลของข้าราชการชายและใช้กับข้าราชการหญิงทุกระดับชั้น(๒) หมวกพับปีกสีดำแกมน้ำเงินมีลักษณะเช่นเดียวกับหมวกพับปีกสีกากี และใช้กับข้าราชการหญิงทุกระดับชั้น(๓) หมวกแก๊ปทรงอ่อนมีกะบังสีดำแกมน้ำเงินมีลักษณะเช่นเดียวกับหมวกแก๊ปทรงอ่อนมีกะบังสีดำแกมน้ำเงินของข้าราชการชายตามข้อ ๓(๓)ข้อ๑๐ เสื้อ มี ๖ แบบ คือ(๑) เสื้อคอพับสีกากีมีลักษณะเช่นเดียวกับเสื้อคอพับสีกากีของข้าราชการชายตามข้อ ๔ (๑)(๒) เสื้อคอแบะปล่อยเอวสีกากี แขนสั้นหรือแขนยาวตัวเสื้อผ่าอกตลอด ไม่มีสาบเสื้อติดดุมตามแนวอกเสื้อ ๕ ดุม ระยะห่างเท่าๆกันพอสมควร ดุมทั้งหมดเป็นรูปกลมแบนทำด้วยวัตถุสีเดียวกับเสื้อมีกระเป๋าล่างข้างละ ๑ กระเป๋า เป็นกระเป๋าเจาะ ไม่มีใบปกกระเป๋าที่ปกคอเสื้อด้านหน้าทั้งสองข้างติดเครื่องหมายสัญลักษณ์กระทรวงแรงงานและสวัสดิการสังคมทำด้วยโลหะสีทอง ที่ไหล่เสื้อทั้งสองข้างประดับอินทรธนูแข็งและเครื่องหมายแสดงระดับ ยาวตามความยาวของบ่าเมื่อสวมเสื้อนี้ให้ปล่อยชายเสื้อไว้นอกกางเกงหรือกระโปรง(๓) เสื้อคอพับสีดำแกมน้ำเงินมีลักษณะเช่นเดียวกับเสื้อคอพับสีดำแกมน้ำเงินของข้าราชการชายตามข้อ ๔ (๒)(๔) เสื้อคอแบะปล่อยเอวสีดำแกมน้ำเงินมีลักษณะเช่นเดียวกับเสื้อคอแบะปล่อยเอวสีกากีตาม (๒)(๕) เสื้อคอพับสีขาวมีลักษณะเช่นเดียวกับเสื้อคอพับสีขาวของข้าราชการชายตามข้อ ๔ (๓)(๖) เสื้อชั้นนอกคอแบะปล่อยเอวสีดำแกมน้ำเงินมีลักษณะเช่นเดียวกับเสื้อชั้นนอกคอแบะปล่อยเอวสีดำแกมน้ำเงินของข้าราชการชายตามข้อ๔ (๔)ข้อ๑๑ กางเกงและกระโปรงข้าราชการหญิงให้ใช้กางเกงได้ ๒ แบบ โดยอนุโลมตามแบบกางเกงของข้าราชการชายแบบที่ (๑) และ (๒)และให้ใช้กระโปรงได้ ๒ แบบ คือ(๑) กระโปรงสีกากี ยาวปิดเข่าพอสมควรทางด้านหน้าขวาและซ้ายมีกระเป๋าเจาะข้าง ข้างละ ๑ กระเป๋า ไม่มีใบปกกระเป๋าปากกระเป๋าเฉียงลงทางข้างเล็กน้อย มีหรือไม่มีกระเป๋าก็ได้ ชายกระโปรงไม่บาน(๒) กระโปรงสีดำแกมน้ำเงินมีลักษณะเช่นเดียวกับกระโปรงสีกากีข้อ๑๒ เข็มขัดข้าราชการหญิงให้ใช้เข็มขัดได้ ๒ แบบ โดยอนุโลมตามแบบเข็มขัดของข้าราชการชายแบบที่ (๑) และ (๒)ข้อ๑๓ รองเท้าข้าราชการหญิงให้ใช้รองเท้าหุ้มส้นหนังสีดำ ส้นสูงไม่เกิน ๓.๕ เซนติเมตรภาค ๓อินทรธนู และเครื่องหมาย ข้อ๑๔ อินทรธนู มีลักษณะแข็งทำด้วยผ้าสักหลาดสีดำแกมน้ำเงินเป็นแผ่นสี่เหลี่ยมผืนผ้าปลายตัดเป็นมุมแหลม กว้าง ๕ เซนติเมตร ยาว ๑๓ เซนติเมตรที่ตอนปลายติดดุมโลหะสีทองตราครุฑพ่าห์ขนาดเล็ก ๑ ดุมมีเครื่องหมายแสดงระดับและตำแหน่งซึ่งให้ติดที่อินทรธนู ดังนี้(๑) ข้าราชการระดับ ๑๐ มีแถบดิ้นทองตรึงตามยาวด้านบนอินทรธนูวัดจากด้านนอก กว้างข้างละ ๑.๕ เซนติเมตร ถัดมาเป็นแถบผ้าสีม่วง กว้างข้างละ ๐.๕เซนติเมตร บนแผ่นอินทรธนูประดับด้วยช่อชัยพฤกษ์ ผูกมัดรวมกัน ๑ ช่อทำด้วยโลหะสีทอง ห่างจากต้นอินทรธนูขึ้นมา ๑ เซนติเมตรเหนือขึ้นมามีเครื่องหมายดาว ๘ แฉก ทำด้วยโลหะสีทองจำนวน ๔ ดวงขนาดเส้นผ่าศูนย์กลาง ๑.๖ เซนติเมตร ประดับเรียงเป็นแนวสี่เหลี่ยมห่างกันพองามถัดขึ้นไปเป็นเครื่องหมายตรารูปสัญลักษณ์กรมการจัดหางาน ทำด้วยโลหะสีทองขนาดเส้นผ่าศูนย์กลาง ๒.๕ เซนติเมตร(๒) ข้าราชการระดับ ๙มีแถบดิ้นทองตรึงตามยาวด้านบนอินทรธนู วัดจากด้านนอก กว้างข้างละ ๑.๕ เซนติเมตรถัดมาเป็นแถบผ้าสีม่วง กว้างข้างละ ๐.๕ เซนติเมตรบนแผ่นอินทรธนูประดับด้วยช่อชัยพฤกษ์ ผูกมัดรวมกัน ๑ ช่อ ทำด้วยโลหะสีทองห่างจากด้านอินทรธนูขึ้นมา ๑ เซนติเมตร เหนือขึ้นมามีเครื่องหมายดาว ๘ แฉกทำด้วยโลหะสีทองจำนวน ๓ ดวง ขนาดเส้นผ่าศูนย์กลาง ๑.๖ เซนติเมตรประดับเรียงเป็นรูปสามเหลี่ยมห่างกันพองามถัดขึ้นไปเป็นเครื่องหมายตรารูปสัญลักษณ์กรมการจัดหางาน ทำด้วยโลหะสีทองขนาดเส้นผ่าศูนย์กลาง ๒.๕ เซนติเมตร(๓) ข้าราชการระดับ ๘มีแถบดิ้นทองตรึงตามยาวด้านบนของอินทรธนู วัดจากด้านนอก กว้างข้างละ ๑ เซนติเมตรถัดมาเป็นแถบผ้าสีม่วง กว้างข้างละ ๐.๕ เซนติเมตรบนแผ่นอินทรธนูประดับด้วยช่อชัยพฤกษ์ ผูกมัดรวมกัน ๑ ช่อ ทำด้วยโลหะสีทองห่างจากต้นอินทรธนูขึ้นมา ๑ เซนติเมตร เหนือขึ้นมามีเครื่องหมายดาว ๘ แฉกทำด้วยโลหะสีทองจำนวน ๒ ดวง เรียงเป็นแนวตรงกันห่างกันพองามถัดขึ้นไปเป็นเครื่องหมายตรารูปสัญลักษณ์กรมการจัดหางาน ทำด้วยโลหะสีทองขนาดเส้นผ่าศูนย์กลาง ๒.๕ เซนติเมตร(๔) ข้าราชการระดับ ๗มีแถบดิ้นทองตรึงตามยาวด้านบนอินทรธนู วัดจากด้านนอก กว้างข้างละ ๑ เซนติเมตรถัดมาเป็นแถบผ้าสีม่วง กว้างข้างละ ๐.๕ เซนติเมตรบนแผ่นอินทรธนูประดับด้วยช่อชัยพฤกษ์ ผูกมัดรวมกัน ๑ ช่อ ทำด้วยโลหะสีทองห่างจากต้นอินทรธนูขึ้นมา ๑ เซนติเมตร เหนือขึ้นมามีเครื่องหมายดาว ๘ แฉกทำด้วยโลหะสีทองจำนวน ๑ ดวงถัดขึ้นไปเป็นเครื่องหมายตรารูปสัญลักษณ์กรมการจัดหางาน ทำด้วยโลหะสีทอง ขนาดเส้นผ่าศูนย์กลาง๒.๕ เซนติเมตร(๕) ข้าราชการระดับ ๖ มีแถบดิ้นทองกว้าง ๑.๒เซนติเมตร ๔ แถบ ตรึงตามแนวขวางบนอินทรธนูทั้งสองข้างระหว่างแถบดิ้นทองมีแถบผ้าสีม่วงแทรกอยู่ กว้าง ๐.๕ เซนติเมตร จำนวน ๔ แถบเหนือแถบดิ้นทองขึ้นมาเป็นเครื่องหมายตรารูปสัญลักษณ์กรมการจัดหางานทำด้วยโลหะสีทอง ขนาดเส้นผ่าศูนย์กลาง ๒.๕ เซนติเมตร(๖) ข้าราชการระดับ ๕ มีแถบดิ้นทองกว้าง ๑.๒เซนติเมตร ๓ แถบ ตรึงตามแนวขวางบนอินทรธนูทั้งสองข้างระหว่างแถบดิ้นทองมีแถบผ้าสีม่วงแทรกอยู่ กว้าง ๐.๕ เซนติเมตร จำนวน ๓ แถบเหนือแถบดิ้นทองขึ้นมาเป็นเครื่องหมายตรารูปสัญลักษณ์กรมการจัดหางานทำด้วยโลหะสีทอง ขนาดเส้นผ่าศูนย์กลาง ๒.๕ เซนติเมตร(๗) ข้าราชการระดับ ๔ มีแถบดิ้นทองกว้าง ๑.๒เซนติเมตร ๒ แถบ และแถบดิ้นทองกว้าง ๐.๖ เซนติเมตร ๑ แถบ แทรกอยู่ตรงกลางตรึงตามแนวขวางบนอินทรธนูทั้งสองข้างระหว่างแถบดิ้นทองมีแถบผ้าสีม่วงแทรกอยู่กว้าง ๐.๕ เซนติเมตร จำนวน ๓ แถบเหนือแถบดิ้นทองขึ้นมาเป็นเครื่องหมายตรารูปสัญลักษณ์กรมการจัดหางานทำด้วยโลหะสีทอง ขนาดเส้นผ่าศูนย์กลาง ๒.๕ เซนติเมตร(๘) ข้าราชการระดับ ๓ มีแถบดิ้นทองกว้าง ๑.๒เซนติเมตร ๒ แถบ ตรึงตามแนวขวางบนอินทรธนูทั้งสองข้างระหว่างแถบดิ้นทองมีแถบผ้าสีม่วงแทรกอยู่ กว้าง ๐.๕ เซนติเมตร จำนวน ๒ แถบเหนือแถบดิ้นทองขึ้นมาเป็นเครื่องหมายตรารูปสัญลักษณ์กรมการจัดหางานทำด้วยโลหะสีทอง ขนาดเส้นผ่าศูนย์กลาง ๒.๕ เซนติเมตร(๙) ข้าราชการระดับ ๒ มีแถบดิ้นทองกว้าง ๑.๒เซนติเมตร ๑ แถบ และแถบดิ้นทองกว้าง ๐.๖ เซนติเมตร ๑ แถบตรึงตามแนวขวางบนอินทรธนูทั้งสองข้าง ระหว่างแถบดิ้นทองมีแถบผ้าสีม่วงแทรกอยู่กว้าง ๐.๕ เซนติเมตร จำนวน ๒ แถบเหนือแถบดิ้นทองขึ้นมาเป็นเครื่องหมายตรารูปสัญลักษณ์กรมการจัดหางานทำด้วยโลหะสีทอง ขนาดเส้นผ่าศูนย์กลาง ๒.๕ เซนติเมตร(๑๐) ข้าราชการระดับ ๑ มีแถบดิ้นทอง กว้าง ๑.๒เซนติเมตร ๑ แถบ ตรึงตามแนวขวางบนอินทรธนูทั้งสองข้างห่างจากต้นอินทรธนู ๐.๕เซนติเมตร เป็นแถบผ้าสีม่วงเหนือแถบดิ้นทองขึ้นมาเป็นเครื่องหมายตรารูปสัญลักษณ์กรมการจัดหางานทำด้วยโลหะสีทอง ขนาดเส้นผ่าศูนย์กลาง ๒.๕ เซนติเมตรข้อ๑๕ การประดับอินทรธนูและเครื่องหมายแสดงระดับ ให้ใช้ประดับกับเครื่องแบบชายตามข้อ ๒ (๑) (๒) และ (๓)และเครื่องแบบหญิงตามข้อ ๘ (๑) (๒) และ (๓)ข้อ๑๖ ป้ายชื่อและตำแหน่งให้มีป้ายชื่อพื้นสีดำขนาดกว้าง ๒.๕ เซนติเมตร ยาวไม่เกิน ๗.๕ เซนติเมตรแสดงชื่อตัว ชื่อสกุล และชื่อตำแหน่งในการบริหารงานหรือชื่อตำแหน่งในสายงานตามที่องค์กรกลางบริหารงานบุคคลกำหนดซึ่งใช้กับทุกเครื่องแบบ โดยประดับที่อกเสื้อเหนือกระเป๋าบนขวาภาค ๔เบ็ดเตล็ด ข้อ๑๗เครื่องแบบพิเศษข้าราชการกรมการจัดหางาน แบบใดจะต้องแต่งในโอกาสใดให้เป็นไปตามที่อธิบดีกรมการจัดหางานกำหนดข้อ๑๘ข้าราชการกรมการจัดหางานซึ่งได้รับพระราชทานเครื่องราชอิสริยาภรณ์หรือได้รับพระราชทานพระบรมราชานุญาตให้ประดับเครื่องราชอิสริยาภรณ์ต่างประเทศให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายเว้นแต่เครื่องราชอิสริยาภรณ์ซึ่งมีกฎหมายกำหนดให้ประดับที่อกเสื้อข้างขวาข้อ๑๙ข้าราชการกรมการจัดหางานซึ่งได้รับเครื่องหมายแสดงความสามารถหรือเข็มแสดงวิทยฐานะของสถาบันการศึกษาของทางราชการให้ประดับเครื่องหมายหรือเข็มนั้นได้ตามที่ส่วนราชการนั้นกำหนดข้อ๒๐ให้กรมการจัดหางานจัดให้มีหรือเขียนรูปตัวอย่างเครื่องแบบพิเศษนี้ขึ้นไว้เป็นมาตรฐานและสอดส่องควบคุมการแต่งเครื่องแบบให้เป็นไปตามกฎนี้ให้ไว้ ณ วันที่ ๗มีนาคม พ.ศ. ๒๕๔๕พันตำรวจโททักษิณ ชินวัตรนายกรัฐมนตรีหมายเหตุ :-เหตุผลในการประกาศใช้กฎสำนักนายกรัฐมนตรีฉบับนี้ คือเนื่องจากข้าราชการกรมการจัดหางานมีหน้าที่และภารกิจต้องดำเนินการตามกฎหมายว่าด้วยจัดหางานและคุ้มครองคนหางานและกฎหมายว่าด้วยการทำงานของคนต่างด้าวซึ่งการกระทำการดังกล่าวต้องปฏิบัติงานทั้งในด้านการตรวจสอบและควบคุมให้เป็นไปตามกฎหมายที่เกี่ยวข้องและปฏิบัติงานประจำ ณ ด่านตรวจคนหางานสมควรกำหนดให้ข้าราชการกรมการจัดหางานมีเครื่องแบบพิเศษเพิ่มขึ้นจากเครื่องแบบข้าราชการฝ่ายพลเรือนเพื่อให้เหมาะสมกับภารกิจและพื้นที่ปฏิบัติการจึงจำเป็นต้องออกกฎสำนักนายกรัฐมนตรีนี้ศิริยา/พิมพ์๖ มิถุนายน ๒๕๔๙ฐิติพงษ์/สุนันทา/ตรวจA+B๒๐ มิถุนายน ๒๕๔๙[๑]ราชกิจจานุเบกษา เล่ม ๑๑๙/ตอนที่ ๒๒ ก/หน้า ๑/๑๒ มีนาคม๒๕๔๕